CELEX: 32008R0701
Language: sk
Date: 2008-07-23 00:00:00
Title: Nariadenie Komisie (ES) č. 701/2008 z  23. júla 2008 , ktorým sa ustanovuje zákaz lovu tresky škvrnitej v nórskych vodách zón I a II plavidlami plaviacimi sa pod vlajkou Poľska

24.7.2008   
            
            
               SK
            
            
               Úradný vestník Európskej únie
            
            
               L 195/17
            
         
      NARIADENIE KOMISIE (ES) č. 701/2008
   z 23. júla 2008,
   ktorým sa ustanovuje zákaz lovu tresky škvrnitej v nórskych vodách zón I a II plavidlami plaviacimi sa pod vlajkou Poľska
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 2371/2002 z 20. decembra 2002 o ochrane a trvalo udržateľnom využívaní zdrojov rybného hospodárstva v rámci spoločnej politiky v oblasti rybolovu (1), a najmä na jeho článok 26 ods. 4,
   so zreteľom na nariadenie Rady (EHS) č. 2847/93 z 12. októbra 1993, ktorým sa zriaďuje kontrolný systém spoločnej politiky rybolovu (2), a najmä na jeho článok 21 ods. 3,
   keďže:
   
               (1)
            
            
               V nariadení Rady (ES) č. 40/2008 zo 16. januára 2008, ktorým sa na rok 2008 stanovujú rybolovné možnosti a súvisiace podmienky pre určité populácie rýb a zoskupenia populácií rýb uplatniteľné vo vodách Spoločenstva a pre plavidlá Spoločenstva vo vodách, v ktorých sa vyžaduje obmedzovanie výlovu (3), sa ustanovujú kvóty na rok 2008.
            
         
               (2)
            
            
               Podľa informácií, ktoré Komisia dostala, sa lovom zo zásoby uvedenej v prílohe k tomuto nariadeniu plavidlami plaviacimi sa pod vlajkou členského štátu uvedeného v danej prílohe alebo plavidlami zaregistrovanými v tomto členskom štáte vyčerpala kvóta stanovená na rok 2008.
            
         
               (3)
            
            
               Je preto nevyhnutné zakázať lov z týchto zásob, ako aj ich ponechávanie na palube, prekládku a vykládku,
            
         PRIJALA TOTO NARIADENIE:
   Článok 1
   Vyčerpanie kvóty
   Rybolovná kvóta pridelená na rok 2008 členskému štátu uvedenému v prílohe k tomuto nariadeniu zo zásoby uvedenej v tejto prílohe sa považuje za vyčerpanú od dátumu uvedeného v tejto prílohe.
   Článok 2
   Zákazy
   Lov zo zásoby uvedenej v prílohe k tomuto nariadeniu plavidlami plaviacimi sa pod vlajkou členského štátu uvedeného v danej prílohe alebo plavidlami zaregistrovanými v tomto členskom štáte sa zakazuje od dátumu uvedeného v tejto prílohe. Po tomto dátume sa týmto plavidlám zakazuje uvedenú zásobu vylovenú týmito plavidlami ponechávať na palube, prekladať alebo vykladať.
   Článok 3
   Nadobudnutie účinnosti
   Toto nariadenie nadobúda účinnosť dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 23. júla 2008
      
         
            Za Komisiu
         
         Fokion FOTIADIS
         
         
            generálny riaditeľ pre rybné hospodárstvo a morské záležitosti
         
      
   
   
      (1)  Ú. v. ES L 358, 31.12.2002, s. 59. Nariadenie naposledy zmenené a doplnené nariadením (ES) č. 865/2007 (Ú. v. EÚ L 192, 24.7.2007, s. 1).
   
      (2)  Ú. v. ES L 261, 20.10.1993, s. 1. Nariadenie naposledy zmenené a doplnené nariadením (ES) č. 1967/2006 (Ú. v. EÚ L 409, 30.12.2006, s. 11, zmenené v Ú. v. EÚ L 36, 8.2.2007, s. 6).
   
      (3)  Ú. v. EÚ L 19, 23.1.2008, s. 1. Nariadenie naposledy zmenené a doplnené nariadením (ES) č. 641/2008 (Ú. v. EÚ L 178, 5.7.2008, s. 17).
   
      PRÍLOHA
      
                  Č
               
               
                  21/T&Q
               
            
                  Členský štát
               
               
                  POL
               
            
                  Zásoba
               
               
                  COD/1N2AB.
               
            
                  Druh
               
               
                  Treska škvrnitá (Gadus morhua)
               
            
                  Oblasť
               
               
                  Nórske vody zón I a II
               
            
                  Dátum
               
               
                  12.6.2008